ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место: Обреновац

Број: 5364-E.03.02-6119/5-2019

21.01.2019. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 1928/2018 (3000/1184/2018), за набавку радова: Санација крова багер станице, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊA**:

1.      У делу **Додатни услови/технички капацитет** Наручилац је захтевао да Понуђач поседује (власништво/закуп/лизинг) најмање:

- трактор са кип приколицом или теретно возило са кош-приколицом запремине мин. 2m³, ком 1 ,(потребнa механизација за одвоз шута на депонију и превоз материјала)

- цевастa скелa минимум 100m2 искључиво цеви за цевасту скелу (Ø 48,3x 3,2-4,0 mm) (радови се изводе на крову где је због висине  неопходна израда скеле),

- уређај за вертикални транспорт носивости мин 250kg, ком 1,(радови се изводе на крову и неопходно је подизање материјала уређајем за вертикални транспорт).

- апарат за пескарење, ком 1 (пре наношења слоја акз заштите неопходно је чишћење конструкције пескарењем)

- апарат за заваривање, ком 2 (неопходан алат за спајање елемената челичне конструкције)

                Сматарамо да је услове техничког капацитета Наручилац поставио толико специфицирано, чиме дискриминише понуђаче.

Иако сте описивали појединачно сврху сваке машине и алата, мишљења смо да све што је наведено није и неопходно, поготово ако узмемо у обзир да и друге машине (који нису наведене) могу користити истој сврси,

нпр. одвоз шута на депонију и превоз материјала може да се изврши и другом механизацијом а не само овом коју је Наручилац навео!

2.      У делу **Додатни услови/кадровски капацитет**, осим одговорног извођача радова Наручилац захтева:

-        мин. 4 лимара, (из предмера се види да су лимари неоходни за извођење радова на демонтажи и монтажи трапезног лима и олука)

-        мин. 4 бравара, (из предмера се види да су бравари неоходни за извођење радова демонтаже и монтаже челичне конструкције)

-        мин. 2 заваривача (из предмера се види да су заваривачи неоходни за извођење радова повезивања елемената челичне конструкције)

-        мин. 2 фарбара (из предмера се види да су фарбари неоходни за извођење радова акз заштите челичне конструкције)

-        мин. 4 скелара (неопходни за монтажу скеле за рад на монтажи елемената кровне конструкције)

-        мин. 8 помоћних радника

-        1 возач трактора (неопходан за управљање трактором и одвоз шута  до депоније),

што такође сматарамо превисоко постављеним условом- за обим послова предметне јавне набавке нема потребе за оволиким бројем радника!

Такође, апсурдно је захтевати чак 4 скелара за  100м2 скеле.

Указујемо Наручиоцу на недостатке у конкурсној документацији, и молимо да их усклади са предметом и обимом јавне набавке, у крајњем случају да ангажује стручно лице које ће поставити услове тако да они не дискриминишу понуђаче и не смањују конкуренцију, чиме Наручилац директно крши основна начела Закона о јавним набавкама.

**ОДГОВОР:**

Наручилац ће избацити кадровски и технички капацитет као додатне услове по члану 76. Закона о јавним набавкама и у члану 10. Модела уговора-Обавезе Извођача радова изменити обавезе Извођача радова у погледу кадровског и техничког капацитета за извршења уговора.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*

КОМИСИЈА: